MONO โตก้าวกระโดดปี61-62 ซื้ออัพเป้า5.60 บ.อัพไซด์ 26%
MONO โตก้าวกระโดดปี 61-62 แนะซื้ออัพเป้าสูง 5.60 บ.อัพไซด์ 26%
10 พ.ย. 2560

บล.โนมูระ พัฒนสิน ระบุในบทวิคราะห์วันนี้(10 ต.ค.) ว่า บริษัท โมโน เทคโนโลยี จำกัด (มหาชน) หรือ MONO เพิ่มประมาณการและมูลค่าเหมาะสมปี 61 เป็น 5.60 บาท/หุ้น จากเดิม 4.7 บาท/หุ้น รับแนวโน้มกำไรปี 61 โต +114%เทียบช่วงเดียวกันของปีก่อนต่อเนื่องในปี 62 อีก +72% เทียบช่วงเดียวกันของปีก่อน จากจุดแข็งในการเป็นผู้นำคอนเทนท์ภาพยนต์และซีรีย์ต่างประเทศหนุน TV Rating ปรับตัวขึ้นต่อเนื่องเกินเป้า 1.0 สู่ 1.012 ในเดือน ต.ค.เพิ่มโอกาสขึ้นอัตราค่าโฆษณา ซึ่งปัจจุบันถือว่าอยู่ในโซนต่ำเมื่อเทียบกับคู่แข่ง ผสานต่อยอดธุรกิจสื่อออนไลน์ผ่าน Application SEE ME จึง แนะนำ ซื้อ Upside  26%
บริษัทรายงานกำไรสุทธิ ไตรมาส3/60 ที่ระดับ 70.7 ลบ. (+599%เทียบช่วงเดียวกันของปีก่อน, +37%เทียบไตรมาสก่อนหน้า) ทำจุดสูงสุดของปี ผลักดันจากการเติบโตของธุรกิจ Digital TV หนุนรายได้รวมเติบโต +16%เทียบช่วงเดียวกันของปีก่อน, +2.7 %เทียบไตรมาสก่อนหน้า ที่ 711 ลบ. แบ่งเป็น รายได้ธุรกิจ Digital TV +35%เทียบช่วงเดียวกันของปีก่อน, +7%เทียบไตรมาสก่อนหน้า ที่ 478.6 ลบ. , ธุรกิจบันเทิงอื่น +55%เทียบช่วงเดียวกันของปีก่อน,+41%เทียบไตรมาสก่อนหน้า ที่ 68.2 ลบ. ขณะที่ธุรกิจ MVAS หดตัว -24%เทียบช่วงเดียวกันของปีก่อน, -16%เทียบไตรมาสก่อนหน้า ที่ 164.5 ลบ. สิ้นงวด ไตรมาส3/60 TV Rating เร่งตัวขึ้นสู่ 1.00 จากไตรมาส 2/60 ที่ 0.866 ทำให้บริษัทยังรักษาอัตราค่าโฆษณาช่อง MONO 29 ไว้ได้ที่ 28,000 บาท/นาที
ขณะที่ Utilization Rate ปรับขึ้นจาก 75% ในไตรมาส2/60 เป็น 77.4% ในงวดนี้ หนุนความสามารถในการทำกำไรปรับเพิ่มขึ้น โดยอัตรากำไรขั้นต้น (GPM) อยู่ที่ 34% ใกล้เคียงกับ ไตรมาส 3/60-ไตรมาส 2/60ที่ 27.3%/31.1% และอัตรากำไรสุทธิ (NPM) อยู่ที่ 10.2% ดีขึ้นจาก ไตรมาส 3/60-ไตรมาส2/60ที่ 1.7%/7.5% โดย SG&amp;A/Sales อยู่ที่ 20.8% เทียบไตรมาส 3/60-ไตรมาส 2/60ที่ 21%/20.5%
แนวโน้มผลประกอบการไตรมาส 4/60 ชะลอตัว เทียบไตรมาสก่อนหน้า แต่ยังคงเติบโต เทียบช่วงเดียวกันของปีก่อนจากงานพระราชพิธีในเดือน ต.ค. ทำให้มีการงดออกอากาศรายการบันเทิงไปราว 2 สัปดาห์ โดยรวมยังคงประมาณการกำไรสุทธิปี 60 ไว้ที่ 147 ลบ. พลิกจากขาดทุนในปี 59 ที่ -250 ลบ.
สำหรับแนวโน้มผลประกอบการปี 61-62 คาดเติบโตโดดเด่น จากผลของรายได้ที่เติบโตไปในทิศทางเดียวกับ TV Rating ที่เร่งตัวขึ้นโดยล่าสุด (1-12 ต.ค.) อยู่ที่ 1.012 เร่งตัวขึ้นจากเดือน ก.ย. ที่ 1.00 หนุนโอกาสปรับเพิ่มอัตราค่าโฆษณาขึ้นมากกว่าคาด จึงปรับเพิ่มประมาณการรายได้ปี61-62 ขึ้น 3.8%-6.9% ภายใต้สมมติฐาน Ad Rate 32,480 บาท/นาที จากเดิม 31,000 บาท/นาที และปรับ Utilization Rate ขึ้นจาก 70% เป็น 72% หนุนกำไรสุทธิเพิ่มจากเดิม 15.5%-21% สู่ระดับ 315-447 ล้านบาท เติบโต 114% และ 42%เทียบช่วงเดียวกันของปีก่อน